《览古十四首 其三》
唐代·吴筠

栋宇代巢穴，其来自三皇。迹生固为累，经始增百王。

瑶台既灭夏，琼室复陨汤。覆车世不悟，秦氏兴阿房。

继踵迷反正，汉家崇建章。力役弊万人，瑰奇殚八方。

徇志仍未极，促龄已云亡。侈靡竟何在，荆榛生庙堂。

作者简介：吴筠 (?一778年)，唐朝华州华阴(今陕西华阴县)人。字贞节。一作正节。性高鲠，少举儒子业，进士落第后隐居南阳倚帝山。天宝初召至京师，请隶人道门。后入嵩山，师承冯齐整而受正一之法。与当时文士李白等交往甚密。玄宗多次征召，应对皆名教世务，并以微言讽帝，深蒙赏赐。后被高力士谗言所伤，固辞还山。东游至会稽，大历十三年(778)卒于剡中。弟子私谥“宗元先生”。